SA723
Exported from Holy-Writings.com on 2026-07-05 - 1 clipping

雜阿含經 （七二三）

如是我聞。 一時佛住舍衛國祇樹給孤獨園。

爾時世尊告諸比丘。 善哉比丘。依人聞法。 諸年少比丘供養奉事諸尊長老。 所以者何。 年少比丘供養奉事長老比丘者。時時得聞深妙之法。 聞深法已。二正事成就。身正及心正。

爾時修念覺分。 修念覺分已。念覺分滿足。 念覺滿足已。於法選擇。分別於法。思量於法。 爾時方便修擇法覺分。乃至 捨覺分修習滿足。

佛說此經已。諸比丘聞佛所說。歡喜奉行。
-- SA723 — Taisho Tipitaka (CC0-1.0)